ओम विद्यार्थी होरें आक्खेआ जे उनेंगी इस गल्ल दी बड्डी खुशी ऐ जे उंदी कताब दे विमोचन दे मौके उप्पर जम्मू शैह्‌र दियें प्रमुक्ख शख्सियतें, साहित्य प्रेमियें ते बरिश्ठ नागरिकें उंदी हौसला अफजाई कीती। अपनी साहित्यक यात्रा इच उनेंगी सब्भनें दा साथ मिली जा तां ओह् अग्गै बी इस्स बत्ता उप्पर चलदे होई होर बी योगदान देङन। कार्यक्रम दे अयोजन उप्पर उनें डोगरी संस्था जम्मू दा धन्नवाद कीता ते कविता संग्रैह् इच शामल अपनी कविता ‘औंगल फड़ी बसंता ने’ सनाई। एह् कताब उनें अपने पिताजी गी समर्पित कीती ऐ।